
DĖL PIRKIMO DOKUMENTŲ PAAIŠKINIMO / PATIKSLINIMO

KN Energies, AB (toliau – KN) Centrinės viešųjų pirkimų informacinės sistemos priemonėmis (toliau – CVP IS) gavo (1-26) Darbo avalynė (toliau – Pirkimas) suinteresuoto (-ų) tiekėjo (-ų) prašymą (-us) paaiškinti / patikslinti Pirkimo dokumentus.
KN išnagrinėjo minėtą (-us) prašymą (-us) ir teikia atsakymą (-us)*, paaiškindama Pirkimo dokumentus.
	Eil. Nr.
	Tiekėjo klausimas/prašymas (kalba netaisyta):
	Atsakymas:

	1. 
	Argumentas dėl batų dydžių
Situacija: Konkretus reikalavimas nurodo dydžių diapazoną 36–52.
Argumentacija:
Tokio plataus dydžių diapazono (36–52) tiekimas dažnai riboja tiekėjų pasirinkimą, nes dauguma gamintojų gamina standartinį dydžių spektrą 36–50, o didesni dydžiai (51–52) dažniausiai yra pagal užsakymą.
Reikalavimas 36–52 gali reikšmingai susiaurinti konkurencinę aplinką, nes tik keli gamintojai gali tiekti visą diapazoną, o tai mažina galimų pasiūlymų skaičių.
Todėl rekomenduojama:
Pagrindiniam konkursui nurodyti 36–50 dydžių skalę, kuri yra plačiai gaminama ir lengvai prieinama.
Didesni dydžiai (51–52) gali būti derinami atskirai su tiekėju, jeigu bus poreikis, nes tai dažnai yra individualus užsakymas.
Ar toks požiūris išlaiko konkurenciją ir tuo pačiu užtikrina reikalavimų įgyvendinimą?
	Sutinkame su siūloma dydžių intervalo korekcija. Bus priimami avalynės modelių pasiūlymai, galintys užtikrinti 36–50 dydžių intervalą.



	2. 
	Reikalavimas „ne mažiau kaip 2/3 pločiai“:
Ar šis reikalavimas nesumažina tiekėjų pasirinkimo? Nes dauguma gamintojų gamina vieno ar dviejų pločių modelius;
Ar tai nemažina konkurencijos ir padidina kainas?
Jei būtų reikalingas papildomas plotis (siauras ar extra-wide), galima derinti individualiai su tiekėju, o ne įtraukti į privalomą konkurso kriterijų.
	Pločių reikalavimo neatsisakome. 
Šie pločiai sudaro galimybę užtikrinti komfortą ir patogumą darbuotojams. 
Praktikoje pasiteisino tokia galimybė, kaip produktą galime pritaikyti įvairių tipų pėdoms. Atmetus šį reikalavimą asmeniui, kuris nešioja platesnius batus darbuotojai turės rinktis gerokai didesnį batų dydį, tai nėra saugu ir patogu.


* Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.
**Čia ir kitur tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.

Rengė: Aistė Kielaitė

